《代赠吉祥寺碧云上人》
明代·卢龙云

并入招提境，慈云护吉祥。飞来山共碧，映处谷为光。

缥缈诸天外，纷纶慧日旁。萧斋能礼客，时拟惠休章。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。